open-index/open-wikipedia-markdown huggingface dataset:
Dash Shaw

**Dash Shaw**, nado no barrio de Hollywood (Os Ánxeles) o 6 de abril de 1983, é un autor de cómic estadounidense. É autor das novelas gráficas *Love Eats Brains* (Odd God Press), *GardenHead* (Meathaus), ''The Mother's Mouth* (Alternative Comics), *Bottomless Belly Button* (Fantagraphics) e *BodyWorld* (Pantheon Books).

Pequenas obras súas apareceron en diferentes escolmas, periódicos e revistas. No 2005 publicouse *GoddessHead*, unha recompilación de obras súas de banda deseñada, publicada por Hidden Agenda Press. Os seus cómics son coñecidos pola énfase no factor emocional, a lóxica lírica e o deseño innovador.. En 2002 foi un dos dez artistas seleccionados no Small Press Expo. Tamén escribe poesía e teatro con James Blanca no grupo *weirdo pop* Love Eats Brains!, e coescribiu e actuou en varias curtametraxes.

## Traxectoria
En 1985 mudouse coa súa familia a Richmond (Virxinia). Comezou a crear cómics aos catro anos, deseñando a partir de debuxos do seu pai, mantendo desde entón un mesmo enfoque sobre a forma. Comezou autopublicando no instituto, amais de facer ilustracións en "InSync", o desaparecido suplemento de *Richmond Times-Dispatch*. Pasou medio ano da súa etapa no instituto en Nagoya (Xapón), e en 2005 graduouse na School of Visual Arts en Manhattan na especialidade de cómics e ilustración.

Desde a súa etapa na Universidade publicou historias breves por capítulos en diversas publicacións. A novela gráfica *Bottomless Belly Button'' foi publicada por Fantagraphics en xuño de 2008.

## Notas
## Véxase tamén
### Ligazóns externas
*www.dashshaw.com .
Jared Warren

**Jared Warren** é o baixista das bandas Big Business e The Melvins. Tanto el coma o batería Coady Willis uníronse a The Melvins en xaneiro de 2006 e aparecen nos álbums *(A) Senile Animal*, *Nude with Boots* e *The Bride Screamed Murder*. Anteriormente foi membro das bandas Karp, Tight Bros From Way Back When e The Whip.
Derrick Caracter

**Derrick Caracter**, nado o 4 de maio de 1988 en Fanwood, Nova Jersey, é un ex xogador profesional de baloncesto estadounidense. Mide 2,06 metros e xogaba nas posicións de ala-pivote e pivote.

## Carreira 
### Instituto 
A súa vida no instituto foi un continuo problema debido á súa indisciplina. Pasou por tres *high school* diferentes e nunca se interesou polos estudos. Probou a xogar ao fútbol americano e ao béisbol, pero pronto se deu conta de que a súa vida era o baloncesto. A súa actitude pareceu corrixirse cando chegou a *Notre Dáme Preparatory School*, pero academicamente continuou sendo un desastre.

### Universidade 
Tras acabar a súa etapa de instituto, tivo que consituar os seus estudos e a súa carreira deportiva na NCAA, xa que as normas da NBA non permiten dar o salto a profesionais sen pasar pola universidade, como era a súa pretensión. Chegou aos *Cardinals* da Universidade de Louisville en 2006, destino elixido por afinidades cun axudante de Rick Pitino, o seu adestrador. Chegou pasado de peso (145 quilos para os seus 2,06 metros de estatura), polo que o adestrador impúxolle un severo réxime e non lle permitiu xogar ata que alcanzase un peso óptimo.

Tras unha segunda tempada cos *Cardinals* onde non melloraron substancialmente as cousas, en 2008 foi transferido aos Miners da Universidade de Texas-El Paso, onde comezou a centrarse máis no seu traballo. O seu partido máis completo da tempada disputouno ante a Universidade de Houston, conseguindo 22 puntos e 13 rebotes. Ao termo da tempada foi incluído no segundo mellor quinteto da Conference USA, e no primeiro equipo do distrito pola NABC.

#### Estatísticas 

### Profesional 
Foi elixido na quincuaxésimo oitava posición do Draft da NBA de 2010 por Los Angeles Lakers, quen, tras verse sorprendidos pola súa grande actuación na liga de Verán de Las Vegas, onde liderou ao seu equipo con 15,4 puntos, 8,6 rebotes 1,4 tapóns e un 59% de acerto nos tiros de campo, fichárono para a tempada 2010-11.

O 7 de febreiro de 2012, foi cortado polos Lakers.

Máis tarde xogou en curtos períodos de tempo cos Bakersfield Jam, Rio Grande Valley Vipers e Idaho Stampede. O 22 de abril de 2012, asinou cos Mets de Guaynabo de Porto Rico, e debutou cos 17 puntos e 5 rebotes en 19 minutos de xogo.

## Notas 
## Véxase tamén 
### Ligazóns externas 
* Estatísticas en Basketball-Reference.com
Devin Ebanks

**Devin Ebanks**, nado o 28 de outubro de 1989 en Queens, Nova York, é un xogador profesional de baloncesto estadounidense que xoga no Manama Club. Mide 2,06 metros e xogas na posicións de ala e ala-pivote.

## Carreira 
### High School 
Ebanks asistiu ao Bishop Loughlin High en Brooklyn, Nova York, onde disputou o seu ano *sophomore* (segundo) e fixo medias de 18 puntos, 6 rebotes e 1,3 roubos de balón por encontro. Ao ano seguinte trasladouse ao St. Thomas More School en Connecticut, asinando 23 puntos, 5 rebotes, 4 asistencias e 3 roubos de balón, e ao ano seguinte mellorou as súas credenciais con 23 puntos, 10 rebotes e 5 asistencias de media. Ebanks anotou máis de 1.000 puntos nas súas dúas tempadas en St. Thomas More.

Ebanks recibiu varios recoñecementos na súa estancia no instituto. Disputou o Jordan Brand Classic All-Star Game en Nova York, o AAU no Team Takeover, e foi seleccionado para o USA Basketball Development Festival de 2007 no Ou.S. Olympic Training Center en Colorado Springs, Colorado, onde fixo unha media de 28 puntos e 4,8 rebotes por partido.

### Universidade 
Ebanks elixiu a Universidade de Virxinia Occidental por encima de varias como Indiana, Memphis, Rutgers e Texas. Na súa primeira tempada nos *Mountaineers* fixo 10,5 puntos por encontro e liderou ao equipo en rebotes con 7,8 nos 35 partidos que disputou, 34 deles como titular. Foi incluído no mellor quinteto de freshman da Big East Conference e no mellor quinteto do torneo da conferencia. Ao ano seguinte regresou con bos números (12 puntos e 8,1 rebotes) e axudou aos *Mountaineers* a chegar até a Final Four da NCAA por primeira vez dende 1951 e a conseguir a marca de vitorias nunha tempada (31). Polos seus méritos foi incluído no terceiro equipo da Big East.

#### Estatísticas 

### Profesional 
Foi seleccionado por Los Angeles Lakers na 43ª posición do Draft da NBA de 2010. O 12 de agosto de 2010 asinou o seu primeiro contrato profesional cos Lakers.

O 13 de setembro de 2013, Ebanks asinou cos Dallas Mavericks.

## Notas 
## Véxase tamén 
### Ligazóns externas 
* Estatísticas en Basketball-Reference.com
Vivienne Cass

**Vivienne Cass** é unha psicóloga e sexóloga australiana. Os seus estudos versan fundamentalmente sobre a formación da identidade homosexual. Elaborou a finais da década de 1970 un modelo de desenvolvemento da identidade sexual que publicou en 1979 e se converteu no referente máis aceptado. Tal modelo, un dos primeiros deste tipo, céntrase na adquisición da orientación sexual do individuo e define seis etapas na súa vida:

## Modelo de Cass
O modelo de Cass chamou a atención do público académico, que lle ofreceu o seu recoñecemento. En 1983 publicou unha valoración de dez teorías sobre a identidade homosexual e en 1984 os datos empíricos nos que se baseou para enunciar o seu modelo teórico. O modelo de Cass foi o punto de partida para outros traballos de investigación sobre as orientacións sexuais.

## Notas 
## Véxase tamén 
### Bibliografía 
* Cass, V.C. (1984). *Homosexual Identity Formation: Testing a Theoretical Model*. The Journal of Sex Research, Vol. 20, No. 2, pp.&nbsp;143–167.
Conchouso, Brués, Boborás

**Conchouso** é un lugar da parroquia de Brués, no concello ourensán de Boborás.

## Lugares e parroquias
### Lugares de Brués
### Parroquias de Boborás
Steve Blake

**Steven Hanson "Steve" Blake**, nado o 9 de marzo de 1980 en Hollywood, Florida, é un xogador profesional de baloncesto estadounidense. Mide 1,91 metros e xoga na posición de base.

## Carreira 
### Universidade 
Blake asistiu ao Instituto de Miami e a Oak Hill Academy antes de comezar a xogar na Universidade de Maryland. Blake foi a base titular desde o primeiro día do seu ano freshman, sendo o primeiro xogador da ACC en compilar 1.000 puntos, 800 asistencias, 400 rebotes e 200 asistencias. Formou parella no perímetro con Juan Dixon, actual xogador de Toronto Raptors, no equipo que se alzou co campionato da NCAA en 2002 derrotando a Indiana Hoosiers. Finalizou o seu catro anos cos Terrapins como líder en asistencias con 972, o quinto en total de toda a historia da NCAA e cuarto da Atlantic Coast Conference. Porén, tamén foi o líder de Maryland en partidos disputados (136) e minutos xogados (4.312)

No seu ano sénior, Blake fixo medias de 11,6 puntos e 7,1 asistencias, a sétima mellor marca da NCAA esa tempada; e como júnior, as súas 7,9 asistencias por encontro alzáronlle ao segundo posto nacional. No seu ano sophomore, liderou a ACC en asistencias con 6,9 por partido, converténdose no primeiro Terrapin en conseguilo desde John Lucas en 1974. Como recoñecemento ao seu traballo, Blake foi nomeado en varios mellores quintetos durante a súa carreira universitaria, como o de mellor rookie e o defensivo, e no mellor da ACC no seu ano sénior.

### NBA 
Blake foi seleccionado no posto 38 do Draft da NBA de 2003 por Washington Wizards, facendo 5,9 puntos, 2,8 asistencias e 18,6 minutos en 75 partidos disputados. Na súa campaña *sophomore*, o tempo de xogo de Blake descendeu até os 14,7 minutos en só 44 encontros. En setembro de 2005, Blake asinou como axente libre por Portland Trail Blazers, reuníndose así de novo con Juan Dixon, compañeiro de Blake en Maryland. Na súa primeira tempada en Portland, converteuse no base titular do equipo e xogou un papel moi significante trala lesión de Sebastian Telfair. Blake pasou a xogar 68 partidos, 56 como titular, e a facer medias de 8,2 puntos, 4,5 asistencias, 2,1 rebotes en 26,2 minutos de xogo por partido.

En xullo de 2006, Blake foi traspasado xunto con Brian Skinner e Ha Seung-Jin a Milwaukee Bucks ha cambio de Jamaal Magloire. Só durou 33 partidos nos Bucks, xogando pouco e sendo traspasado o 11 de xaneiro de 2007 a Denver Nuggets por Earl Boykins e Julius Hodge. En xullo de 2007 regresou a Portland Trail Blazers fichando como axente libre. O 16 de febreiro de 2010, Blake foi traspasado a Los Angeles Clippers xunto con Travis Outlaw a cambio de Marcus Camby. En xullo de 2010 asinou un contrato por catro anos e 16 millóns de dólares con Los Angeles Lakers.

O 19 de febreiro de 2014, Blake foi traspasado ós Golden State Warriors a cambio de MarShon Brooks e Kent Bazemore.

O 10 de xullo de 2014, Blake asinou cos Portland Trail Blazers un contrato de dous anos e 4.2 millóns de dólares.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Tino

**Marcelino Fernández Sánchez**, coñecido como **Tino**, nado en San Pedro de Nós (Oleiros) o 14 de febreiro de 1925 e finado en Ferrol o 25 de agosto de 2001, foi un futbolista galego. Xogaba de dianteiro e tras comezar no Racing de Ferrol triunfou no Deportivo da Coruña, conseguindo un subcampionato de liga e formando parte da Orquestra Canaro, unha das dianteiras máis famosas da historia do club, xunto con Franco, Moll, Corcuera e Oswaldo.

## Traxectoria 
Na tempada 1944–45 debutou co Racing de Ferrol en Segunda División, da man do adestrador Tomaselli. Fíxoo na primeira xornada contra a Real Sociedad en Atotxa, marcando o único gol do seu equipo que perdeu por goleada (1-7). No club da cidade departamental permaneceu 4 campañas, todas en Segunda División. Nestes anos xogou 110 partidos e firmou 37 goles.

Na tempada 1949–50 asinou co Deportivo da Coruña, en Primeira División, co que logrou o subcampionato de liga nesa campaña, con Alejandro Scopelli no banco. Formou parte da dianteira coruñesa xunto con Rafael Franco, Manuel Marquínez e máis secundariamente Rafael Ponce. O seu debut na máxima categoría produciuse na primeira xornada, nun encontro a domicilio contra o Gimnàstic de Tarragona que rematou en derrota (3–2). O seu primeiro gol produciuse na xornada 5, nunha vitoria en Riazor fronte o FC Barcelona (3–0). Anotou cinco goles nesa primeira tempada na Coruña.

Na tempada 1950–51 chegou ao club o adestrador Osvaldo "Oso" Díaz, e varias fichaxes máis. Formouse entón a Orquestra Canaro, nome co que foi coñecida a dianteira desa tempada, integrada por Franco, Moll, Corcuera, Oswaldo e o propio Tino. Entre os cinco, marcaron 56 dos 64 goles do equipo, cifra que o Deportivo tardaría décadas en igualar. Tino foi o máximo goleador do equipo, con 16 tantos.

Na tempada 1951–52 xogou no Real Zaragoza, para volver na campaña seguinte ao Deportivo, e sumar sete goles máis. Na tempada 1953–54 volveu de novo ao Real Zaragoza, desta volta en Segunda División, onde non xogou ningún partido, formando parte do equipo do SD Escoriaza, tamén de Segunda División, a segunda parte da campaña.

Na tempada 1954–55 retornou á Coruña para xogar inicialmente no CD Xuvenil en Segunda División, e posteriormente no Deportivo, en Primeira, adestrado aquel ano polo galego Eduardo Toba. Permaneceu no Deportivo até a campaña 1958–59, en Segunda División. Pechou o seu paso polo club coruñés con 41 goles en 174 partidos.
Juanito

**Juanito** pode facer referencia a:

## Xente
***Juan Luis Amigo Ferreiro**, xogador de fútbol galego (n. 1969).
***Juan Gómez González**, xogador e adestrador de fútbol español (1954-1992).
***Juan Ignacio Rodríguez Rodríguez**, xogador de fútbol español (n. 1943).
Porto USB

miniatura|Símbolo da porta ou **porto USB**
O **Universal Serial Bus** (**USB**) ou **Universal Serie Driver** (**USC**), comunmente abreviado **USB** é unha porta utilizada para conectar periféricos a unha computadora. Foi creado en 1996 por sete empresas: IBM, Intel, Northern Telecom, Compaq, Microsoft, Digital Equipment Corporation e a NEC.

## Véxase tamén 
* Periférico
* USB
* USB On-The-Go
Club Atlético Perillo

O **Club Atlético Perillo** é un club de fútbol galego da parroquia de Perillo (Oleiros). Compite no Grupo 2 da Terceira Autonómica de Galicia e o seu terreo de xogo é o campo do Redondo.

## Véxase tamén
### Ligazóns externas
*Páxina oficial do club
Caballero

O apelido castelán **Caballero** pode referirse a:

* **Fernán Caballero**, pseudónimo empregado pola escritora española **Cecilia Böhl de Faber** (1796 - 1877);
* **José González Caballero**, exfutbolista andaluz (n. 1916);
* **Abel Caballero**, economista, político e escritor galego (n. 1946);
* **Gonzalo Caballero**, economista e político galego (n. 1975);

## Véxase tamén
* **Ernesto Caballero**
Ribera

O topónimo **Ribera** pode referirse a:

;Fóra de Galiza

;En Castela e León
***Ribera del Órbigo**, comarca da provincia de León;
***Folgoso de la Ribera**, concello da provincia de León;
***Llamas de la Ribera**, concello da provincia de León;
***Sotillo de la Ribera**, concello da provincia de Burgos.

;En Cataluña
*'''Ribera d'Ebre**, comarca da provincia de Tarragona;
***Sant Pere, Santa Caterina i la Ribera**, barrio do distrito da Ciutat Vella de Barcelona.

;En Italia
***Ribera**, concello da provincia de Agrigento.

Amais, como apelido:

***José Luis Ribera**, coñecido como Ribera, exfutbolista do Deportivo da Coruña e adestrador;
***José de Ribera**, pintor español do século XIII;
***Jaume Ribera''', escritor e guionista de historietas catalán.
Alessandro Cortini

**Alessandro Cortini**, nado en Boloña o 24 de maio de 1973, é un músico italiano, coñecido por xirar e gravar coa banda estadounidense de rock industrial Nine Inch Nails dende 2004 ata 2008. Cortini tamén é líder da banda electrónica alternativa dos Ánxeles SONOIO, e foi o guitarrista rítmico de The Mayfield Four dende o ano 2000 ata o 2002. Recentemente completou unha pequena xira polo Canadá co seu proxecto en solitario, blindoldfreak.

## Traxectoria 
Cortini naceu en Boloña, pero medrou en Forlì. Viaxou de Italia aos Estados Unidos para estudar guitarra no Musicians Institute. Despois de graduarse, e afastarse da guitarra, decidiu centrarse nos teclados e nos sintetizadores. Nos anos 2001 e 2002 Cortini foi guitarrista de xira con The Mayfield Four, na promoción do seu álbum *Second Skin*. Aínda que foi mestre por un tempo no Musicians Institute, viu un anuncio de audicións para Nine Inch Nails e decidiu presentarse.

Cortini tocou con Nine Inch Nails dende o 2005 ata o 2008, durante as xiras *Live: With Teeth*, *Performance 2007* e *Lights In The Sky Over North/South America*. O seu principal rol foi o de teclista, pero tamén tocou a guitarra e o baixo nalgunhas cancións. Ademais de xirar coa banda, Cortini tamén contribuíu no álbum instrumental *Ghosts I–IV* e en *The Slip*. Unha remestura feita por Modwheelmood de "The Great Destroyer" aparece no álbum *Year Zero Remixed*, e Cortini tamén aparece no DVD ao vivo *Beside You In Time*, así como nos vídeos musicais de "The Hand That Feeds" e "Survivalism". Deixou a banda a finais do 2008, citando o seu desexo de continuar con outros proxectos.

Cortini é o líder da banda dos Ánxeles Modwheelmood, xunto ao antigo guitarrista de Abandoned Pools Pelle Hillstrom. Xuntos levan editados dous EPs, *?* e *Enemies & Immigrants*. No ano 2007 editaron *Things Will Change*, o disco de remesturas que acompaña a *Enemies & Immigrants*, e lanzaron a primeira parte do seu novo álbum *Pearls to Pigs, Vol. 1* o 25 de decembro dese mesmo ano.

No outono do 2006 colaborou co Recording Artist Program do Musicians Institute actuando como asesor dos estudantes. No 2009 ocupou o oco deixado polo teclista Morgan Nicholls en Muse mentres este se tomou un tempo para estar co seu fillo acabado de nacer. No 2010 gravou un tema chamado "Birds of Prey" con Christina Aguilera, que aparece na edición "deluxe" do seu cuarto álbum, *Bionic*.
Doris Day

**Doris Mary Ann von Kappelhoff**, máis coñecida como **Doris Day**, nada en Evanston (Ohio) o 3 de abril de 1922 e finada en Carmel Valley, California, o 13 de maio de 2019, foi unha actriz e cantante estadounidense, defensora dos dereitos dos animais.

## Traxectoria 
Foi unha das actrices máis prolíficas durante os anos 50 e 60. Capaz de cantar, bailar e interpretar papeis tanto de comedia como dramáticos, foi unha das grandes estrelas de Hollywood contra mediados do século XX e está considerada un dos mitos do cinema norteamericano.

## Filmografía 
### como actriz 
* 1948 : *Romance on the High Seas* : *Miss Georgia Garrett*
* 1949 : *My Dream Is Yours* : *Martha Gibson*
* 1949 : ''It's a Great Feeling* : *Judy Adams*
* 1950 : *Young Man with a Horn* : *Jo Jordan*
* 1950 : *Tea for Two* : *Nanette Carter*
* 1950 : *The West Point Story* : *Jan Wilson*
* 1951 : *Storm Warning* : *Lucy Rice*
* 1951 : *Lullaby of Broadway* : *Melinda Howard*
* 1951 : *On Moonlight Bay* : *Marjorie 'Marjie' Winfield*
* 1951 : *I'll See You in My Dreams* : *Grace LeBoy Kahn*
* 1951 : *Starlift* : *Cameo appearance*
* 1952 : *The Winning Team* : *Aimee Alexander*
* 1952 : *Abril en París* : *Ethel S. 'Dynamite' Jackson*
* 1953 : *By the Light of the Silvery Moon* : *Marjorie Winfield*
* 1953 : *So You Want a Television Set* : *Cameo appearance*
* 1953 : *Calamidade Jane*, como Calamity Jane
* 1954 : *Lucky Me* : *Candy Williams*
* 1954 : *Young at Heart* : *Laurie Tuttle*
* 1955 : *Love Me or Leave Me*, como Ruth Etting
* 1956 : *The Man Who Knew Too Much* : *Jo McKenna*
* 1956 : *Julie* : *Julie Benton*
* 1957 : *The Pajama Game* : *Katherine 'Babe' Williams*
* 1958 : *Teacher's Pet* : *Erica Stone*
* 1958 : *The Tunnel of Love* : *Isolde Poole*
* 1959 : *It Happened to Jane* : *Jane Osgood*
* 1959 : *Pillow Talk* : *Jan Morrow*
* 1960 : *Please Don't Eat the Daisies* : *Kate Mackay*
* 1960 : *Midnight Lace* : *Kit Preston*
* 1961 : *Lover Come Back* : *Carol Templeton*
* 1962 : *That Touch of Mink* : *Cathy Timberlake*
* 1962 : *Billy Rose's Jumbo* : *Kitty Wonder*
* 1963 : *The Thrill of It All* : *Beverly Boyer*
* 1963 : *Move Over, Darling* : *Ellen Wagstaff Arden, aka Eva Swensen and Eve*
* 1964 : *Send Me No Flowers* : *Judy Kimball*
* 1965 : *Do Not Disturb* : *Janet Harper*
* 1966 : *The Glass Bottom Boat* : *Jennifer Nelson*
* 1967 : *The Ballad of Josie* : *Josie Minick*
* 1967 : *Caprice* : *Patricia Fowler*
* 1968 : *Where Were You When the Lights Went Out?* : *Margaret Garrison*
* 1968 : *With Six You Get Eggroll* : *Abby McClure*
* 1968 : *The Doris Day Show* (serie de TV) : *Doris Martin*

### Como produtora de televisión 
* 1968 : *The Doris Day Show'' (serie de TV)

## Notas 
## Véxase tamén 
### Ligazóns externas 
* Tributo a Doris Day
Proxección

A **proxección** é o método empregado no debuxo para representar un obxecto de tres dimensións nunha superficie, de dúas. A figura resultante sae de utilizar liñas auxiliares proxectantes que, partindo dun punto denominado foco, pasan polo obxecto a proxectar e a súa proxección, obténdose a representación do obxecto no plano.

Os elementos principais da proxección son o punto de vista ou foco de proxección (V), o punto que se proxecta (A), o punto proxectado (A'), a liña proxectante (VAA') e o plano sobre o que se proxecta, que recibe diferentes denominacións como plano de proxección, plano de cadro ou plano imaxe ( \Pi \! ).

centro

Cando todas as liñas de proxección pasan por un punto fálase de proxección central ou cónica. Cando as liñas proxectantes son paralelas fálase de proxección paralela ou cilíndrica.

## Clasificación xeral 
## Véxase tamén 
### Outros artigos
* Xeometría descritiva
* Debuxo técnico
Rubaiyat

miniatura|First American edition of translation by Edward FitzGerald, 1878
***Rubaiyat*** é o título que o escritor británico Edward Fitzgerald deu á súa tradución ao inglés da colección de poemas atribuídos ao polifacético intelectual persa Omar Khayyam (1048 - 1131), e que posteriormente se asentou como título definitivo das mesmas. Deriva da palabra persa, idioma orixinal das composicións, ''ruba'i*, que designa unha estrofa de dúas liñas. En efecto, as Rubaiyat de Omar Khayyam están compostas por pezas de dous versos con hemistiquio que en Europa se tomaron como cuartetas.

## Temática 
Atendendo á análise de Xabier Correa Corredoira, as Rubaiyat son un repertorio de temática variadísima, da que se pode salientar o gozo do viño, o amor e o erotismo, a crítica ás institucións, en especial das relixiosas, o nihilismo, a reivindicación do librepensamento e do agnosticismo e mesmo do ateísmo, a morte e a sabedoría.

## Véxase tamén 
### Bibliografía 
* Khayyam, Omar. *Rubaiyat''. Versión galega de Xabier Correa Corredoira (2010). Baía Edicións.
Modelo Burela

***Modelo Burela*** é un filme documental en lingua galega guionizado por Bernardo Penabade e dirixido por Matías Nicieza en 2008. Ten unha duración de 66 minutos, nos que se debate sobre a particular situación lingüística do concello de Burela, onde arredor dun 80% da poboación ten o galego como lingua inicial, porcentaxe que medra até o 86% na mocidade burelá.

## Véxase tamén 
### Ligazóns externas 
* Documental en Culturagalega.org
* Síntese do *Modelo Burela* de planificación lingüística
* *Modelo Burela: unha lección de cine e sentido común sobre o uso das linguas*, por Matías Escalera.
David Letterman

**David Letterman**, nado o 12 de abril de 1947 en Indianapolis, é un humorista, presentador e produtor de televisión  estadounidense.

## Traxectoria 
Estudou na Ball State University onde se diplomou no departamento de radio e televisión en 1969 e foi na radio desa universidade onde comezou a súa carreira como comunicador. Presentador do talk show nocturno, *Late Show with David Letterman* na CBS onde recibe a personalidades famosas do mundo do cinema, a música e os deportes. Letterman é unha figura da televisión nocturna norteamericana desde 1982 cando comezou a presentar *Late Night with David Letterman* na NBC cun humor irónico e un tanto absurdo, tan só o seu mentor e amigo Johnny Carson ten unha carreira máis longa como presentador desa clase de programas.
Letterman é tamén produtor de televisión, a súa empresa Worldwide Pants produce o seu programa así como o programa que lle segue *The Late Late Show with Craig Ferguson*. Worldwide Pants ademais tamén produce varias comedias que se emiten no horario de máxima audiencia, a de máis éxito foi *Everybody Loves Raymond*, que desde que rematou en 2005 segue a se emitir nos Estados Unidos en sindicación.

Letterman é propietario do equipo do equipo de automobilismo Rahal Letterman Racing.

## Notas
Blind Pigs

**Blind Pigs**, dende hai uns anos coñecida como **Porcos Cegos**, foi unha banda de punk rock nada en 1993 no condominio de Alphaville na cidade de Barueri (SP) influenciada por Forgotten Boys, Misfits, Ramones e The Clash. A banda publicou 4 álbums, ademais dun ao vivo e un vinilo, entre 1997 e 2004, co nome de Blind Pigs. No 2005 anunciaron que farían unha pausa indeterminada por motivos persoais. No 2006 a banda retorna co disco *Heróis ou Rebeldes*, con novo nome e músicas só en portugués. Deron o seu último concerto en decembro de 2008.

En 2013 a banda volveu usar o seu nome orixinal, ata 2016 cando, tras a morte do guitarrista Fabiano e porque sentían que estaban atrapados nun estilo musical, decidiron romper de novo. A pesar diso, en 2021 lanzarán outro disco, *Lights Out*.

### Premios 
* Mellor lanzamento por *Blind Pigs* outorgado por Punk International no 2002.
* Mellor banda punk nos Punknet Awards no 2004.

## Discografía 
* *São Paulo Chaos* — 1997 Grita! Records (EUA), Alfa Music (Japão) e Paradoxx Music (Brasil), 2001 Sweet Fury Records (segunda tirada)
* *The Punks Are Alright* — 2000 Sweet Fury Records, 2003 Amanecer Records (Perú)
* *Süsse Wut* — 2002 (vinilo de 500 copias vermello, 500 copias negro) Höhnie Records e Dirty Faces (Alemaña)
* *Blind Pigs* — 2002 e 2005 (a segunda tirada ten 5 faixas bonus) Sweet Fury Records
* *Suor, Cerveja e Sangue* (ao vivo) — 2004 Sweet Fury Records
* *Porcos Cegos* — 2004 Sweet Fury Records
* *Heróis ou Rebeldes* — 2006 Sweet Fury Records
* *Capitânia —* 2013 Sweet Fury Records/Zona Punk Records (Brasil), *Pirates Press Records* (EUA)
* Lights Out *—* 2021 HBB Records, Neves Records (Brasil), Detona Records (Brasil)

### Videoclips 
* *Conformismo e Resistência*, 2000
* *Amanhã Não Vai Mudar*, 2002
* *O Idiota*, 2003
* *Legião de Inconformados*, 2004
* *Heróis ou Rebeldes*, 2008
* *União*, 2013
* *Cinco Cadeados*, 2013
* *Sentinela dos Mares*, 2013
* Antro de Trastes, 2014
* Linha de Frente, 2015

## Videografía 
* Participan no documental *The Punks Are Alright: A Punk Safari From The First World To The Third* canda Forgotten Rebels e Superman is Dead.

## Cousas 
* O nome *Blind Pigs*, posteriormente Porcos Cegos, é unha referencia a un bar de Ann Arbor, MI (EUA) no que o pai de Henrike acostumaba asistir a shows punk.
* O seu primeiro álbum, *São Paulo Chaos* foi producido por Jay Ziskrout, ex-batería de Bad Religion e dono da Grita! Records.
* Abriron concertos para bandas como Dead Kennedys e NOFX no Brasil.
* Pablo, guitarrista da banda durante o disco *Blind Pigs* (2002), hoxe é roadie da banda CPM22 e guitarrista da banda Medellin.
Avery Bradley

**Avery Antonio Bradley Jr.**, nado o 26 de novembro de 1990 en Tacoma, Washington, é un xogador estadounidense de baloncesto profesional.

## Traxectoria 
### Instituto 
Bradley foi incluído como un dos mellores xogadores de instituto da nación da clase de 2009, no primeiro posto por ESPNU100, no cuarto por Rivals.com, e no quinto por Scout.com. Bradley liderou ao Findlay College Prep ao campionato nacional de instituto ao derrotar na final á Oak Hill Academy por 56-53. Bradley xogou o McDonald's All-American Game de 2009 e gañou o concurso de mates do evento. Antes de ser trasladado ao Findlay Prep no seu segundo ano, Bradley asistiu durante tres anos ao Bellarmine Preparatory School, e xunto con Abdul Gaddy, liderou ao Bellarmine Prep á terceira praza no torneo estatal 4A WIAA.

### Universidade 
Bradley asistiu á Universidade de Texas en Austin. Na súa única tempada, Bradley disputou os 34 partidos da tempada e fixo 11,6 puntos por partido. Foi nomeado no mellor equipo de novatos do oeste da NCAA.

### Profesional 
Foi seleccionado na 19ª posición do Draft da NBA de 2010 por Boston Celtics, e o 2 de xullo de 2010 asinou o contrato de novato co equipo.

En 2011, durante o lockout da NBA, xogou no Hapoel Jerusalem BC. Volveu aos Celtics unha vez rematado o lockout.

O 7 de xullo de 2017, Bradley foi traspasado xunto a unha elección da segunda rolda do Draft de 2019 ós Detroit Pistons, a cambio de Marcus Morris.

O 29 de xaneiro de 2018, Bradley foi traspasado ós Los Angeles Clippers xunto a Boban Marjanović, Tobias Harris e dúas futuras eleccións do Draft, a cambio de Blake Griffin, Willie Reed e Brice Johnson.

O 7 de febreiro de 2019, Bradley foi traspasado ós Memphis Grizzlies a cambio de JaMychal Green e Garrett Temple. O 6 de xullo de 2019, Bradley foi cortado polos Grizzlies.

O 8 de xullo de 2019, Bradley asinou cos Los Angeles Lakers.

O 23 de novembro de 2020, Bradley asinou cos Miami Heat.

O 25 de marzo de 2021, Bradley foi traspasado xunto a Kelly Olynyk e un intercambio de eleccións do Draft de 2022 ós Houston Rockets, a cambio de Victor Oladipo.

O 24 de setembro de 2021, Bradley asinou cos Golden State Warriors. Foi cortado polos Warriors pouco antes do comezo da tempada.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Dave Catching

**David (Dave) Catching**, nado en Memphis (Tennessee) o 7 de xuño de 1961, é un músico estadounidense coñecido sobre todo polo seu traballo coas bandas Queens of the Stone Age e Eagles of Death Metal.

## Traxectoria 
Catching tocou a guitarra nas bandas de hard rock Eagles of Death Metal, Queens of the Stone Age, Tex and the Horseheads, The Ringling Sisters, earthlings? e Mondo Generator. Tamén é membro de Yellow#5 e The Gnarltones e aparece regularmente nos discos de *The Desert Sessions*. Toca a guitarra coa banda Masters of Reality e gravou guitarras e órganos nos dous álbums da Mark Lanegan Band. A principios dos 80 estivo nunha banda chamada Cock Rock.

Recentemente estivo asociado coa banda de country desert rock Smith & Pyle, gravanco para o seu primeiro álbum ''It's OK to be Happy'', editado no ano 2008. Tamén é un dos donos e fundador do estudio The Rancho De La Luna, situado en Joshua Tree (California).
Semih Erden

**Semih Erden**, nado o 28 de xullo de 1986 en Istanbul, é un xogador profesional de baloncesto turco que xoga no İstanbul BŞB da Türkiye Basketbol Ligi. Mide 2,13 metros e xoga de pivote.

## Traxectoria profesional 
### Europa 
Comezou a súa carreira profesional no Darüşşafaka en 2003, con 17 anos, pertencendo ao equipo júnior. Chegou a debutar co primeiro equipo disputando tres minutos ante o Tofaş Bursa, anotando un punto e capturando dous rebotes. Ao ano seguinte fichou co KK Partizan, cos que disputou a Naša Sinalko Liga (liga serbia), onde proclamou campión; a Euroliga, onde xogou 10 partidos promediando 3,0 puntos e 2,3 rebotes; e a liga do Adriático, onde a súa mellor actuación produciuse ante o KK Hemofarm, anotando 17 puntos e collendo 7 rebotes.

En 2005 regresa ao seu país, fichando polo Fenerbahçe, onde fai 6,7 puntos e 5,4 rebotes por partido na liga turca, tendo a súa mellor actuación ante o Galatasaray, onde consegue un dobre-dobre, con 13 puntos e 18 rebotes. Ao ano seguinte gaña o seu primeiro título de campión da liga turca, axudando ao equipo con 5,9 puntos e 3,4 rebotes por partido. Na Euroliga disputa 8 partidos, nos que fai 4,5 puntos e 3,1 rebotes de media.

En 2008 gaña a súa segunda liga turca, tendo unha grande actuación nas finais ante Turk Telekom, facendo nos 5 partidos 9,2 puntos e 5,4 rebotes. Na Euroliga disputa 15 partidos, nos que faia 6,7 puntos e 4,0 rebotes. En 2009 as súas estatísticas na liga turca son de 8,8 puntos e 4,3 rebotes, conseguindo a súa mellor anotación ante o Aliaga Petkim, con 18 puntos. Na Euroliga disputa 12 partidos, nos que fai 6,6 puntos e 4,0 rebotes. Na súa última tempada na liga de Turquía, en 2010 faría 8,7 puntos e 5,4 rebotes, logrando o seu punto número 1.000 na devandita competición o 19 de decembro de 2009.

### Selección nacional 
Debutou coa selección turca en competición oficial nos Mundiais de 2006 celebrados no Xapón, onde promedió 2,2 puntos e 2,3 rebotes por partido. en 2009 participou no Campionato de Europa celebrados en Polonia, onde foron eliminados por Grecia en cuartos de final. E en 2010 formou parte do equipo que logrou a medalla de prata no Campionato do Mundo celebrado no seu país.

### NBA 
Foi elixido na sesaxésima posición do Draft da NBA de 2008 por Boston Celtics, mais como o xogador tiña aínda contrato co Fenerbahçe quedou no seu país. O 5 de xullo de 2010 asina finalmente cos de Massachussets, un contrato garantido por unha tempada e con opción a unha segunda. Nos seus seis primeiros encontros de pretempada fico unha media de 6,0 puntos e 4,2 rebotes.

## Notas 
## Véxase tamén 
### Ligazóns externas 
* Perfil en Euroleague.net 
* Estatísticas en Basketball-Reference.com
Tom Barman

**Tom Barman**, nado en Anveres o 1 de xaneiro de 1972, é un músico belga, guitarrista e vocalista da banda dEUS. É tamén director de cine e dirixe os videoclips da banda.
## Traxectoria 
Barman estudou na escola de cine de St.-Lucas (Bruxelas) pero nunca rematou os estudos debido á súa outra paixón, a música, e preferiu comezar unha carreira musical coa súa banda dEUS, formada a principios dos anos 90. Con todo non abandonou de todo a súa experiencia co cine xa que dirixiu os vídeos musicais da banda e realizou unha curtamentraxe en 1996, titulada *Turnpike*. Tamén dirixiu vídeos para outros músicos belgas como Axelle Red e Hooverphonic.

No verán do 2001 comezou a rodar en Anveres a súa primeira longametraxe, *Any Way the Wind Blows*, estreada nas salas belgas no verán do 2003. En febreiro do 2004 editou *The Body Gave You Everything*, o álbum de estrea de Magnus, o seu proxecto orientado ao *dance* co produtor CJ Bolland.
Von Wafer

**Vakeaton Quamar "Von" Wafer**, nado o 21 de xullo de 1985 en Homer, Luisiana, é un ex xogador profesional de baloncesto estadounidense. Cunha altura de 2,03 m, xogaba na posición de ala-pivote.

## Traxectoria 
### Universidade 
Wafer xogou durante dúas tempadas cos *Seminoles* da Universidade de Florida State. Na primeira delas, fixo unha media de 7,9 puntos e 1,9 rebotes en 17,5 minutos de xogo. Foi o terceiro entre todos os novatos da Atlantic Coast Conference en tiros de tres puntos. Na súa segunda tempada fixo 12,5 puntos, liderando ao seu equipo neste apartado. Terminou a súa etapa universitaria cunhas medias de 10,2 puntos e 2,2 rebotes.

### Profesional 
Foi elixido o posto 39 da segunda rolda do Draft da NBA de 2005 por Los Angeles Lakers, cos que xogou 16 partidos, sendo enviado a metade de tempada aos Colorado 14ers da NBDL, onde en xaneiro foi nomeado Xogador do Mes. En febreiro de 2007 asinou un contrato de 10 días con Los Angeles Clippers cos que xogou tan só un minuto. Ao finalizar a tempada 2006-07, asinou contrato con Denver Nuggets.

O 21 de febreiro de 2008 foi traspasado a Portland Trail Blazers por Taurean Green. O 10 de xullo de 2009 se oficializou a súa marcha ao baloncesto europeo, concretamente ao Olympiacos B.C. cun soldo de 10 millóns de dólares ao ano por dúas tempadas. No mes de decembro de 2009 chega a un acordo co Olympiacos B.C. para ser cortado e regresar á NBA, onde é contratado por Houston Rockets, o seu antigo equipo. Con todo, tras non pasar o recoñecemento médico non se oficializou devandito contrato. O 24 de febreiro de 2010 asinou con Dallas Mavericks un contrato de 10 días. A tempada 2010-11 comezará xogando cos Boston Celtics.

O 12 de decembro de 2011, foi traspasado aos Orlando Magic xunto a Glen Davis a cambio de Brandon Bass. Foi cortado polos Magic ó remate da tempada 2011-12.

## Notas 
## Véxase tamén 
### Ligazóns externas 
* Ficha en NBA.com
Jerome Dillon

**Jerome Dillon** (nado o 16 de xullo de 1960 en Columbus, Ohio) é un músico estadounidense coñecido polo seu traballo como batería na banda estadounidense de rock industrial Nine Inch Nails entre os anos 1999 e 2005. Despois da súa saída, o seu proxecto Nearly editou o seu álbum de estrea, *reminder*, en decembro do 2005, xunto cun maxi-sinxelo do tema "Straight to Nowhere". Ademais, un *bootleg* autorizado titulado *reminder Live 2006* foi lanzado en agosto do 2006. Recentemente estivo traballando como compositor para películas.

## Traxectoria
Asistiu ao St. Francis DeSales e ao Northland High School de Columbus, Ohio ata 1987. En 1994 Dillon uniuse ao grupo de pop rock Howlin' Maggie. En xullo de 1998 deixou a banda e mudouse aos Ánxeles. Ese mesmo ano, mentres visitaba á súa familia en Columbus, a preparadora de Howlin' Maggie, Sheila Scott, informouno dunha audición para Nine Inch Nails. Trent Reznor separouse do batería Chris Vrenna e buscaba a alguén para ocupar o seu lugar. Dillon enviou mostras do seu traballo e contactaron con el pouco despois para darlle a oportunidade de facer unha audición para Reznor.

Dillon actuou como batería da banda nas xiras de promoción de *The Fragile* e *With Teeth*. Ademais diso, traballou con Reznor no estudio como multi-instrumentista en varios álbums: *Things Falling Apart*, *And All That Could Have Been*, *Still* e *With Teeth*.

Durante a pausa entre a xira *Fragility* e o álbum *With Teeth*, Jerome comezou a traballar no seu primeiro álbum en solitario. O proxecto bautizouno como nearLY, pero a comezos do ano 2005 quedou en suspenso ao volver á actividade con NIN.

Jerome tocou con Nine Inch Nails ata outubro do ano 2005. Durante o concerto da banda do 16 de setembro en San Diego queixouse dun latexo irregular do seu corazón aos 45 minutos de actuación, e o directo tivo que acurtarse para que Dillon recibise asistencia médica. Despois de pasar a noite no hospital volvería a actuar coa banda o día 19 en Phoenix (Arizona). O 28 de outubro anunciou nunha actualización da súa páxina web que non regresaría co grupo debido a diferenzas con respecto á organización.

## Notas
Luke Harangody

**Lucas Cameron "Luke" Harangody**, nado o 2 de xaneiro de 1988 en Decatur, Illinois, é un xogador profesional de baloncesto estadounidense. Mide 2,03 e xoga de ala-pivote.

## Traxectoria 
### Universidade 
Xogou durante catro tempadas cos *Fighting Irish* da Universidade de Notre Dame, nos que fixo unha media de 19,2 puntos e 9,5 rebotes por partido. Tendo en conta unicamente os 65 partidos disputados ante equipos do seu mesma conferencia, a Big East, é o único xogador da historia da mesma en facer máis de 20 puntos e 10 rebotes por encontro.

Na súa primeira tempada tardou pouco en destacar, conseguindo o seu primeiro dobre-dobre ante Butler no seu segundo partido oficial, logrando 17 puntos e 10 rebotes. Sería o primeiro dos sete que conseguiu ao longo da tempada, sendo titular en 16 dos 32 partidos, logrando a súa mellor actuación ante Marquette, conseguindo 22 puntos e 13 rebotes.

Na súa tempada *sophomore* fixo 20,4 puntos e 10,6 rebotes por partido, o que lle colocou como o máximo anotador e o segundo mellor reboteador da conferencia. Anotou 10 ou máis puntos en 32 dos 33 partidos disputados, logrando 29 dobre-dobres. A súa marca de anotación conseguiuno ante Louisville, con 40 puntos, aos que engadiu 12 rebotes e 4 asistencias. Ao termo da tempada foi elixido Xogador do Ano da Big East Conference, e incluído no segundo equipo do All-American.

Na súa terceira tempada volveu liderar a súa conferencia en anotación, con 23,2 puntos, e volveu ser segundo en rebotes, con 12,0 por partido. O seu mellor rexistro da tempada conseguiuno novamente ante Louisville, con 32 puntos, xunto co seu mellor marca reboteadora, 17 capturas. Foi novamente elixido no mellor quinteto da conferencia e no segundo quinteto do All-American. Xa na súa última tempada liderou ao seu equipo en anotación, con 21,8 puntos, e en rebotes, con 9,1. Conseguiu 20 ou máis puntos en 18 partidos. A súa actuación máis destacada foi ante Cincinnati, logrando 37 puntos e 14 rebotes.

#### Estatísticas 

### Profesional 
Foi elixido na quincuaxésimo segunda posición do Draft da NBA de 2010 por Boston Celtics, con quen asinou en agosto un contrato por dúas tempadas.

O 30 de xullo de 2014, anunciouse a súa fichaxe por 2 anos co Valencia Basket da Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Ficha en NBA.com 
* Estatísticas en BasketballReference.com
Fugging

miniatura|dereita|Panel indicando o lugar.
**Fugging** até 2021 coñecida como **Fucking** é unha aldea con arredor de 150 habitantes, pertencente ao municipio de Tarsdorf, na rexión de Innviertel, estado de Alta Austria. Limita con Baviera e está preto da cidade de Salzburgo. Seica o lugar foi coñecido como *Fucking* dende cando menos o ano 1070. O seu nome provén dun personaxe do século VI chamado *Focko*; a terminación *ing* é un antigo sufixo xermano que significa "*xente*", de tal forma que o topónimo Fucking, neste caso, significa "*lugar da xente de Focko*". O nome do lugar é relevante porque en inglés *fucking* é o xerundio de *fuck*, que significa "foder".

## Véxase tamén 
### Ligazóns externas 
* Municipalidade de Tarsdorf
Björn Dixgård

**Bjorn Hans-Erik Kihlberg Dixgård**, nado o 8 de maio de 1981 en Falun, é o cantante e guitarrista da banda de garage rock sueca Mando Diao.

Dixgård compón gran parte das letras da banda e canta na metade dos temas. Toca unha Gibson Les Paul cun amplificador Marshall 70 Super Lead de 100 vatios. Dixgård foi quen bautizou a banda, e segundo declaracións dos seus membros ocorreuselle nun soño.

No outono do 2007 fixo unha xira en solitario por Europa onde tocou varias versións acústicas de Mando Diao.
Coady Willis

**Coady Willis**, nado o 1 de novembro de 1974, é un batería estadounidense.

## Traxectoria
Forma poarte das bandas Big Business e The Melvins. Anteriormente tocou en Dead Low Tide, Broadcast Oblivion e Murder City Devils. Willis e o seu compañeiro de Big Business Jared Warren aparecen nos álbums dos Melvins *(A) Senile Animal*, *Nude with Boots* e *The Bride Screamed Murder*, e levan sendo membros oficiais da banda dende xaneiro do ano 2006. Ás veces tamén toca a batería nos directos do proxecto de Dale Crover, chamado Altamont.
Simon Gallup

**Simon Jonathon Gallup** (nado o 1 de xuño de 1960 en Duxhurst (Surrey) é un músico inglés, baixista da banda post-punk The Cure.

## Biografía 
Simon é o máis novo de seis irmáns nacidos da parella formada por Bob e Peg Gallup. Xunto coa súa primeira muller, Carol Thompson, tocou nunha banda chamada The Magazine Spies. Antes de unirse a The Cure, Gallup tamén foi baixista do grupo de punk rock Lockjaw.

Gallup comezou a tocar con The Cure en 1979, substituíndo a Michael Dempsey no baixo. Tamén fai labores de teclista dende a saída de Matthieu Hartley en 1980. En 1982 foi expulsado do grupo despois dunha suposta pelexa nun bar con Robert Smith, pouco tempo despois de gravar o álbum *Pornography* e de rematar a súa xira de promoción.

Durante ese tempo formou o grupo Fools Dance (inicialmente chamado The Cry), e en 1984 regresou a The Cure, despois de que Smith o convidase a unirse novamente á banda.

A finais de 1992 tomouse un tempo de descanso durante a xira de *Wish*, despois de ter sido ingresado no hospital por unha pleurite. Durante a súa ausencia sería substituído no baixo polo anitigo membro de Associates e Shelleyan Orphan Roberto Soave.
Mauro Pawlowski

**Mauro Antonio Pawlowski**, nado en Koersel o 24 de abril de 1971, é un músico belga, vocalista e guitarrista das bandas dEUS e Evil Superstars.

## Traxectoria 
Comezou a súa carreira como líder de Evil Superstars, un dos principais da escena de rock belga dos 90, en 1992. Deixou a banda en 1998 e dende entón tocou en varios grupos coma Mitsoobishy Jacson, Kiss my Jazz, Monguito e Shadowgraphic City. Na actualidade é membro de dEUS, The Love Substitutes, Othin Spake, Club Moral, Archetypes of the Multisabanas e I Hate Camera. Ademais destes proxectos, Mauro editou traballos en solitario usando varios nomes.

No ano 2008 xirou co poeta e escritor Ramsey Nasr, e no 2009 foi guitarrista de xira do grupo de danza contemporánea Ultima Vez de Wim Vandekeybus.

## Véxase tamén
Dr. Matt Destruction

**Mattias Bernwall** (nado o 18 de marzo de 1978 en Fagersta, Suecia), e máis coñecido coma **Dr. Matt Destruction** é o baixista da banda sueca de garage rock The Hives.

The Hives formouse en 1993 e coñeceu o éxito a principios dos anos 2000 dentro do movemento do garage rock revival, tocando garage punk influenciado pola música rock. Dr. Matt adoita a tocar un 1970's Fender Telecaster Bass que se distingue do 1950's Telecaster Bass en que ten unha pastilla *humbucker* en vez dunha sinxela.
Sebastián de Aparicio

**Sebastián de Aparicio Prado**, nado na Gudiña o 20 de xaneiro de 1502 e finado en Puebla (México) o 25 de febreiro de 1600, foi un relixioso franciscano galego.

## Traxectoria
A lenda conta que un lobo o curou da peste bubónica cando rapaz. De mozo foi á seitura a Castela, e posteriormente traballou como xornaleiro en Zafra e como criado en Sanlúcar de Barrameda. En 1533 emigrou a México, onde se estableceu na cidade de Puebla como agricultor e gandeiro, e posteriormente entrou no mercado do transporte por estrada, onde avogou pola construción da Ruta da Prata mexicana e mais polo emprego de animais no transporte de mercadorías, en substitución de humanos indíxenas. Logo mercou propiedades na Cidade de México e trasladouse a vivir nelas (en Chapultepec e Atzcapotzalco). Casou por dúas veces, en 1562 e 1564, con dúas rapazas novas, mais as dúas faleceron de forma rápida.

En 1573 doou todas as súas propiedades a un convento de clarisas e ingresou nel como traballador. Ao ano seguinte fíxose frade franciscano en Cidade de México e en 1575 entrou nun convento en Tecali de Herrera, preto de Puebla. En 1576 marchou ao convento de Puebla, onde permaneceu ata a súa morte, traballando como esmolante. Alcumárono "o frade das carretas".

Foi beatificado o 17 de maio de 1789 polo seu labor misioneiro en México. Os seus restos están expostos na igrexa de San Francisco, en Puebla.

## Galería de imaxes

Ficheiro:Beato Sebastian de Aparicio.JPG|Restos de Sebastián de Aparicio na igrexa de San Francisco de Puebla.
Ficheiro:Romaría do beato Sebastián de Aparicio na Gudiña 03.jpg|O beato en procesión na Gudiña.

## Notas 
## Véxase tamén
### Bibliografía 
*
* 
* 

*